Vilém z Rožmberka

Vilém z Rožmberka (* 10. marec 1535, Schützendorf – † 31. august 1592, Praha) bol významný český politik a predstaviteľ českých stavov zo šľachtického rodu Rožmberkovcov. V nábožensky citlivom českom predbielohorskom prostredí patril k predným vodcom umiernených katolíkov. Jeho mladší brat Petr Vok z Rožmberka bol posledným mužským príslušníkom rodu.

O význame tohto muža nielen v rámci českého kráľovstva, ale i v širšom stredoeurópskom priestore, svedčí kandidatúra na poľský trón, ktorá mu bola ponúknutá poľskými stavmi v roku 1573, a najvyššie ríšske vyznamenanie Rád Zlatého rúna, ktoré získal v roku 1585 ako jediný Rožmberk a štvrtý nositeľ rádu z českého kráľovstva (po Jindřichovi IV. z Plavna, Vratislavovi z Pernštejna a Jáchymovi z Hradca).

Rodina 
Hoci bol štyrikrát ženatý, nemal žiadne deti:
 1557 ∞ Katarína Brunšvická (* 1534† 1559), dcéra brunšvicko-kalenberského vojvodu Ericha I. a Alžbety Brandeburskej
 1561 ∞ Žofia Brandenburská z Hohenzollernu (* 1541 – † 1564), dcéra Joachima II. Brandenburského a Hedvigy Jagellonskej
 1578 ∞ Anna Mária Bádenská (* 1562† 1583), dcéra markgrófa Filiberta Bádenského a Matildy Bavorskej
 1587 ∞ Polyxena z Pernštejna (* 1566† 1642), dcéra najvyššieho kancelára Vratislava z Pernštejna a Márie Maxmiliány Manrique de Lara y Mendoza

Externé odkazy 
 Ottova encyklopedie, heslo z Rožmberka 
 Ex libris Viléma z Rožmberka
 Portrét ve zralém věku
 Čech na polský trůn (Bílá místa - dokument TV)

Zdroj 

Českí šľachtici
Rožmberkovci
Nositelia Rádu zlatého rúna